|  |
| --- |
| ԱՄՓՈՓԱԹԵՐԹՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿՐԹՈՒԹՅԱՆ ՏԵՍՉԱԿԱՆ ՄԱՐՄՆԻ` ՌԻՍԿԻ ՎՐԱ ՀԻՄՆՎԱԾ ՍՏՈՒԳՈՒՄՆԵՐԻ ՄԵԹՈԴԱԲԱՆՈՒԹՅՈՒՆԸ ԵՎ ՌԻՍԿԱՅՆՈՒԹՅՈՒՆԸ ՈՐՈՇՈՂ ՉԱՓԱՆԻՇՆԵՐԻ ԸՆԴՀԱՆՈՒՐ ՆԿԱՐԱԳԻՐԸ ՀԱՍՏԱՏԵԼՈՒ ՄԱՍԻՆ ՀԱՅԱՍՏԱՆԻ ՀԱՆՐԱՊԵՏՈՒԹՅԱՆ ԿԱՌԱՎԱՐՈՒԹՅԱՆ ՈՐՈՇՄԱՆ ՆԱԽԱԳԾԻ ՎԵՐԱԲԵՐՅԱԼ  |
| N | Առաջարկության հեղինակը | Առաջարկության բովանդակությունը | Եզրակացություն | Կատարված փոփոխությունը |
|  | 1 | 2 | 3 | 4 |
| 1 | ՀՀ տնտեսական զարգացման և ներդրումների նախարարություն | Դիտողություններ և առաջարկություններ չկան: |  |  |
| 2 | ՀՀ արդարադատության նախարարություն | 1.Որոշման նախագծի (այսուհետ՝ նախագիծ) 1-ին կետով հաստատվող հավելվածի 1-ին կետում «Սույնով» բառն անհրաժեշտ է փոխարինել «Սույն ակտով» բառերով, ինչպես նաև նախագծից հանել վերնագրից առաջ նշված «սեպտեմբերի» բառը:2.Հավելվածի 28-րդ կետում անհրաժեշտ է հստակեցնել համապատասխան իրավական ակտերին տրված հղումները՝ համաձայն «Նորմատիվ իրավական ակտերի մասին» օրենքի 17-րդ հոդվածի 4-րդ մասի պահանջները:  | Ընդունվել է | Կատարվել են համապատասխան փոփոխություններ |
| 3.Նախագիծն անհրաժեշտ է համաձայնեցնել բոլոր շահագրգիռ մարմինների հետ: | Ընդունվել է | Նախագիծը համաձայնեցվել է բոլոր շահագրգիռ մարմինների հետ |
| 3 | ՀՀ կրթության և գիտության նախարարություն | Առաջարկվում է՝ 1.«Նախնական մասնագիտական (արհեստագործական) կրթության և միջին մասնագիտական կրթության ոլորտներում ուսումնական հաստատության կրթական գործունեությունը բնութագրող ռիսկային հիմնական չափանիշներով հաշվարկվող ռիսկայնության (առաջին բաղադրիչ) գնահատումը» հոդվածի 37-րդ կետում1-ին ենթակետի «ուսումնական հաստատության սովորողների թիվ» բառերը նպատակահարմար է փոխարինել «ուսանողների թվի նվազման տենդենց» բառերով, | Չի ընդունվել | «ուսումնական հաստատության սովորողների թիվ» բառերը «ուսանողների թվի նվազման տենդենց» բառերով փոխարինելու կարիք չկա, քանի որ 37-րդ կետի 3-րդ ենթակետը ներառում է ձեր առաջարկը: |
| 4-րդ ենթակետի «ուսումնական հաստատության կողմից համապատասխան լիցենզիայի առկայության դեպքում տվյալ մասնագիտությամբ առնվազն երեք տարի անընդմեջ կրթական գործընթաց չիրականացնելը» բառերը փոխարինել «ուսումնական հաստատության կողմից պետական լիազորված մարմնի հատկացրած տեղերում 3 տարի անընդմեջ ընդունելություն չիրականացնելը» բառերով, | Ընդունվել է | Կատարվել են համապատասխան փոփոխություններ |
| ավելացնել նոր ենթակետ հետևյալ բովանդակությամբ. «ուսումնական հաստատության շրջանավարտների աշխատանքի տեղավորման ցուցանիշ, որը չի ներառում ԲՈՒՀ տեղափոխված կամ ընդունված, ազգային բանակ զորակոչված, արտերկիր մեկնած շրջանավարտներին»:  | Չի ընդունվել | Սկզբունքորեն ձեր առաջարկը ընդունելի է, սակայն իրականացման հետ կապված կան խնդիրներ տեղեկատվության բացակայության հետ կապված: Հնարավոր է՝ հետագայում տեղեկատվական բազայի ստեղծումից հետո ապահովել այս կետի կատարումը: |
| 2. «Ուսումնական հաստատությունների ռիսկի գնահատման համար կիրառվող տվյալների բազա» հոդվածում հստակեցնել տվյալների բազայից օգտվող կառույցներին (առաջարկվում է, որ տվյալների բազան հասանելի լինի նաև ՀՀ կրթության և գիտության նախարարությանը): | Ընդունվել է | Սկզբունքորեն ձեր առաջարկը ընդունելի է, հետագայում տեղեկատվական բազայի ստեղծումից հետո այն հասանելի կլինի նաև ՀՀ կրթության նախարարությանը: |
| 4 | ՀՀ ֆինանսների նախարարություն | Նախագծում ներկայացված մեթոդաբանությունը և ռիսկայնությունը որոշող չափանիշներն սպառիչ չեն, մեծամասամբ, բնութագրում են քանակական հատկանիշներ, ինչպես նաև չեն նպաստում «ՀՀ կրթության տեսչական մարմնի կանոնադրությունը հաստատելու մասին» ՀՀ վարչապետի 11.06.2018թ. N 729-Լ որոշմամբ սահմանված ՀՀ կրթության տեսչական մարմնի նպատակի իրագործմանը և վերջինիս լիազորությունների կատարմանը։ Ուստի, առաջարկում ենք լրամշակել նախագիծը՝ նախատեսելով ռիսկերի գնահատման այնպիսի որակական չափանիշներ, ինչպիսիք են, օրինակ, կրթության որակի, կրթության յուրացման, կրթական գործընթացի և կրթական ծառայությունների արդյունավետության գնահատման ցուցանիշները, այլ աղբյուրներից ստացված տեղեկությունները, բողոքները, մանկավարժական աշխատողների մասնագիտացման և որակավորման համապատասխանությունն՝ իրենց կողմից դասավանդվող առարկաներին | Չի ընդունվել | Նախագծում ներկայացված ռիսկայնությունը որոշող չափանիշները չեն կարող լինել կրթության որակին, կրթության յուրացմանը, կրթական գործընթացի և կրթական ծառայությունների արդյունավետության, մանկավարժական աշխատողների մասնագիտացման և որակավորման համապատասխանությանը վերաբերող տվյալներ, քանի որ հաստատությունների կրթական գործընթացի ուսումնասիրությունների արդյունքների վերլուծությունները և փաստացի ստուգումների (ուսումնասիրությունների) արդյունքների համադրումը ցույց են տվել, որ ուսումնական հաստատություններից ներկայացված տվյալները հիմնականում չեն համապատասխանում իրականությանը և վերահսկելի չեն: Հաստատության կողմից կրթության որակին վերաբերող ցուցանիշները հիմնականում ներկայացվում են իրականից ավելի բարձր, ինչը չի համապատասխանում փաստացի ուսումնասիրությունների արդյունքներին: Որակական չափանիշների նկատմամբ վերահսկողություն իրականացվում է ստուգաթերթերի միջոցով՝ փաստացի ստուգումների ժամանակ: |
| 1.Նախագծի 3-րդ կետը վերախմբագրել հետևյալ բովանդակությամբ` «3. Կրթական գործունեության տեսանկյունից ուսումնական հաստատության ռիսկը վերջինիս կանոնադրական խնդիրների, լիազորությունների և ռազմավարական նպատակների չիրականացման կամ ոչ պատշաճ կերպով իրականացման բացասական հետևանքների առաջացման հավանականությունն է»: | Ընդունվել է | Առաջարկն ընդունելի է մասամբ: Վերաձևակերպվել է Ռիսկի սահմանումը: |
| 2. 6-րդ կետում «երեք տարիներին» բառերից հետո լրացնել «տվյալ ոլորտի օբյեկտներում» բառերը | Չի ընդունվել | Ուսումնական հաստատության ոլորտային ռիսկը կախված է վերջին երեք տարիներին իրականացված բոլոր ուսումնասիրությունների և ստուգումների արդյունքում ստացված վիճակագրական տվյալներից |
| 3. պարզաբանել 13-րդ կետում ներկայացված բանաձևը 3.1. անհրաժեշտ է նկատի ունենալ տարբեր ոլորտներում առկա հաստատությունների բազմության մեջ իրականացված ստուգումների տեսակարար կշիռները, ոչ թե ստուգումների զուտ քանակը, քանի որ վերջիններս համադրելի չեն կարող լինել այն դեպքում, երբ տարբեր ոլորտների համար կիրառված ընտրանքը համարժեք չէ,3.2. բանաձևի հայտարարի գումարելիները, որոնք արտացոլում են տվյալ ոլորտի մեկ ստուգման արդյունքում հայտնաբերված խախտումների քանակը, միատարր չեն և վերաբերում են տարբեր ժամանակահատվածների։ Ընդ որում, նշվում է, որ միջին մասնագիտական կրթության ոլորտի ոլորտային ռիսկը կձևավորվի 2018-2020 թվականների ընթացքում միջին մասնագիտական կրթական ծրագրեր իրականացնող ուսումնական հաստատություններում իրականացվելիք ուսումնասիրությունների և ստուգումների արդյունքում, ինչն անհնար է դարձնում բանաձևի կիրառումը մինչ նշված ժամանակահատվածի ավարտը։ Այս կապակցությամբ, առաջարկում ենք ներդաշնակեցնել բանաձևի փոփոխականներին վերագրվող ժամանակահատվածը։ | Ընդունվել է | Ընտրանքի համարժեք լինելը կարևոր չէ, քանի որ համեմատվում է վերջին երեք տարվա կտրվածքով տվյալ ոլորտի մեկ հաստատությանը ընկնող խախտումների միջինացված թիվը: Միջին մասնագիտական ոլորտի հաստատությունների նկատմամբ վերահսկողություն իրականացնելու լիազորություն ՀՀ կրթության տեսչական մարմնին տրվել է 2018 թվականից, հետևաբար ժամանակահատվածները համընկնել չեն կարող, ուստի նաև բանաձևի փոփոխականներին վերագրվող ժամանակահատվածները ևս ներդաշնակեցվել չեն կարող:  |
| 4.Առաջարկում ենք վերանայել ռիսկայնության գնահատման մեթոդաբանությունը՝ սահմանելով ռիսկերի գնահատականների քառամակարդակ տրոհում (0, 5, 10, 15) բոլոր ռիսկային չափանիշների, դրանով իսկ ապահովելով ռիսկերի գնահատման համաչափ և միատարր մոտեցում։ Հակառակ դեպքում, պատճառաբանված չէ, թե ինչո՞ւ է, օրինակ, չդասավանդվող առարկայի առկայությունը գնահատվում 5 միավոր, իսկ գերբեռնված դասարանի առկայությունը՝ 10 միավոր և, հետևաբար, ավելի ռիսկային, կամ ինչքա՞ն է գնահատվում նման դասարանի բացակայությունը՝ 0, թե՞ 1, կամ ինչո՞ւ է որևէ ռիսկի չափանիշ գնահատվում ռիսկի երկմակարդակ, իսկ մյուսը եռամակարդակ մոտեցմամբ։ | Ընդունվել է | Առաջարկն ընդունելի է մասամբ: Բոլոր չափանիշները չէ, որ հնարավոր է ներկայացնել քառամակարդակ գնահատման միջոցով: Որոշ դեպքերում ավելացվել է: |
| 5.Անհրաժեշտ է նախատեսել դրույթ՝ սահմանելով, որ ռիսկայնության առաջին բաղադրիչի և երկրորդ բաղադրիչի կշիռները ձևավորվում են համապատասխան ռիսկերի չափանիշներին տրվող միավորների հանրագումարի տեսքով։  | Ընդունվել է | Կատարվել են համապատասխան փոփոխություններ |
| 6.Նախագծի 51-րդ կետում ներկայացված բարձր ռիսկայնության խմբում ընդգրկված ուսումնական հաստատությունների թվի համար սահմանափակումը՝ ոչ ավելի, քան ուսումնական հաստատությունների ընդհանուր թվի 25%-ը, պատճառաբանված չէ։ Այն դեպքում, երբ նշված հաստատությունների ռիսկի հաշվարկի արդյունքում պարզվի, որ ռիսկի բարձր խմբում առկա ուսումնական հաստատությունները կազմում են ընդհանուր թվի 25 %-ից ավելին, ինչպիսի՞ հետևանքներ են առաջանալու և միջոցներ են ձեռնարկվելու։ | Ընդունվել է | Այս կետը կարգավորվում է «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի հոդված 2.1-ի 3-րդ կետով: Պետք է լինի՝ 20%: Կատարվել է համապատասխան փոփոխություն |
| 7.Նախագծում անհրաժեշտ է ավելացնել դրույթ, որը կսահմանի կոնկրետ ժամանակահատվածում, օրինակ՝ տարեկան կտրվածքով, ուսումնական հաստատությունների ստուգումների ծրագրի կազմման մոտեցումները՝ նախատեսելով ռիսկի բարձր, միջին և ցածր խմբերում ընդգրկված հաստատությունների ընդգրկման որոշակի համամասնություններ։ Անհրաժեշտ է հստակեցնել, արդյո՞ք ռիսկի բարձր խմբում ընդգրկված բոլոր ուսումնական հաստատությունները ենթակա են ստուգման առաջիկա տարում։ | Ընդունվել է | Այս կետը կարգավորվում է «Հայաստանի Հանրապետությունում ստուգումների կազմակերպման և անցկացման մասին» ՀՀ օրենքի հոդված 2.1-ի 4-րդ կետով: Նախագծում ևս մանրամասն կներկայացվի: |